
TEXTE ADOPTATE

[bookmark: Sujet][bookmark: References]Rezoluția legislativă a Parlamentului European din 16 decembrie 2025 referitoare la propunerea de regulament al Parlamentului European și al Consiliului de modificare a Regulamentelor (UE) 2021/694, (UE) 2021/695, (UE) 2021/697, (UE) 2021/1153, (UE) 2023/1525 și (UE) 2024/795 în ceea ce privește stimularea investițiilor în domeniul apărării în bugetul UE pentru a implementa Planul „ReArm Europe” (COM(2025)0188 – C10-0070/2025 – 2025/0103(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0188),
–	având în vedere articolul 294 alineatul (2), articolele 114, 164, 172 și 173, articolul 175 al treilea paragraf, articolele 176, 177, 178, 182, 183 și 188 și articolul 192 alineatul (1) din Tratatul privind funcționarea Uniunii Europene, în temeiul cărora propunerea a fost prezentată Parlamentului de către Comisie (C10-0070/2025),
–	având în vedere avizul Comisiei pentru afaceri juridice privind temeiul juridic propus,
–	având în vedere articolul 294 alineatul (3) și articolele 164 și 172, articolul 173 alineatul (3), articolul 175 al treilea paragraf, articolele 177 și 178, articolul 182 alineatele (1) și (4), articolul 183, articolul 188 al doilea paragraf și articolul 192 alineatul (1) din Tratatul privind funcționarea Uniunii Europene,
–	având în vedere evaluarea bugetară efectuată de către Comisia pentru bugete,
–	având în vedere avizul Comitetului Economic și Social European din 18 septembrie 2025[footnoteRef:1], [1:  	Nepublicat încă în Jurnalul Oficial.] 

–	având în vedere avizul Comitetului Regiunilor din 15 octombrie 2025[footnoteRef:2], [2:  	JO C, C/2025/6325, 3.12.2025, ELI: http://data.europa.eu/eli/C/2025/6325/oj .] 

–	având în vedere acordul provizoriu aprobat de comisia competentă în temeiul articolului 75 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 10 noiembrie 2025, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolele 60, 41 și 58 din Regulamentul său de procedură,
–	având în vedere avizele Comisiei pentru securitate și apărare și Comisiei pentru transport și turism,
–	având în vedere raportul Comisiei pentru industrie, cercetare și energie (A10-0172/2025),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.



[bookmark: _Hlk214960417]



P10_TC1-COD(2025)0103
Poziția Parlamentului European adoptată în primă lectură la 16 decembrie 2025 în vederea adoptării Regulamentului (UE) 2025/... al Parlamentului European și al Consiliului de modificare a Regulamentelor (UE) 2021/694, (UE) 2021/695, (UE) 2021/697, (UE) 2021/1153 și (UE) 2024/795 în ceea ce privește stimularea investițiilor în domeniul apărării în bugetul UE pentru a implementa Planul „ReArm Europe”
(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Regulamentul (UE) 2025/2653.)

